พิภพวานร

พิภพวานร () เป็นสื่อแฟรนไชส์อเมริกาแนวบันเทิงคดีวิทยาศาสตร์ ประกอบด้วยภาพยนตร์, หนังสือ, ละครชุดทางโทรทัศน์, การ์ตูนและสื่ออื่น ๆ เกี่ยวกับโลกที่มนุษย์และลิงฉลาดปะทะกันเพื่อควบคุมโลก แฟรนไชส์สร้างจากนวนิยาย La Planète des singes เมื่อ ค.ศ. 1963 ของ ปีแยร์ บูล นักเขียนชาวฝรั่งเศส ได้รับการแปลภาษาอังกฤษในชื่อ Planet of the Apes หรือ Monkey Planet และแปลเป็นภาษาไทยในชื่อ พิภพวานร ต่อมาได้รับการดัดแปลงเป็นภาพยนตร์ฉายเมื่อ ค.ศ. 1968 ในชื่อ บุกพิภพมนุษย์วานร ซึ่งประสบความสำเร็จทั้งด้านรายได้และคำวิจารณ์ จึงมีการสร้างภาคต่อและผลงานอื่น ๆ ที่เกี่ยวข้องตามมา อาเธอร์ พี. เจคอบส์ อำนวยการสร้างภาพยนตร์ห้าเรื่องแรกผ่านเอพีเจเอซีโปรดันชันส์และจัดจำหน่ายโดย ทเวนตีท์เซนจูรีฟอกซ์ หลังเขาเสียชีวิตใน ค.ศ. 1973 ฟอกซ์กลายเป็นผู้ควบคุมแฟรนไชส์

ภาพยนตร์ภาคต่อสี่เรื่อง ฉายตั้งแต่ ค.ศ. 1970 ถึง 1973 ได้แก่ ผจญภัยพิภพวานร, หนีนรกพิภพวานร, มนุษย์วานรตลุยพิภพ และ สงครามพิภพวานร ภาพยนตร์เหล่านี้ไม่ได้รับการตอบรับจากนักวิจารณ์ได้ดีเท่าภาพยนตร์ต้นฉบับ แต่ก็ประสบความสำเร็จในบ็อกซ์ออฟฟิศ ต่อมาจึงมีการออกอากาศละครชุดทางโทรทัศน์ใน ค.ศ. 1974 และแอนิเมชันชุดใน ค.ศ. 1975 แผนการสร้างภาพยนตร์ใหม่ติดอยู่ในการพัฒนามากกว่า 10 ปี จนกระทั่ง พิภพวานร ของ ทิม เบอร์ตัน ฉายเมื่อ ค.ศ. 2001 ภาพยนตร์ชุดรีบูตเริ่มต้นใน ค.ศ. 2011 ด้วย กำเนิดพิภพวานร ตามมาด้วย รุ่งอรุณแห่งอาณาจักรพิภพวานร ใน ค.ศ. 2014 และ มหาสงครามพิภพวานร ค.ศ. 2017 หลังดิสนีย์ได้ทรัพย์สินด้านความบันเทิงของ ทเวนตีเฟิสต์เซนจูรีฟอกซ์ ซึ่งรวมถึง ทเวนตีท์เซนจูรีฟอกซ์ เมื่อ ค.ศ. 2019 ดิสนีย์ประกาศจะสร้างภาคต่อจากภาพยนตร์ชุดรีบูตเมื่อ ค.ศ. 2011 ด้วย อาณาจักรแห่งพิภพวานร ฉายใน ค.ศ. 2024 นอกจากนี้ยังสื่อไทอินได้แก่ หนังสือ, การ์ตูน, วิดีโอเกมและของเล่น

พิภพวานร เป็นภาพยนตร์ชุดแนวบันเทิงคดีวิทยาศาสตร์ที่มีอายุยาวนานที่สุดในประวัติศาสตร์และทำเงินมากกว่า 2 พันล้านดอลลาร์สหรัฐทั่วโลก จากทุนสร้างรวมกัน 567.5 ล้านดอลลาร์สหรัฐ ภาพยนตร์ชุดได้รับความสนใจเป็นพิเศษจากนักวิจารณ์ภาพยนตร์ในเรื่องการปฏิบัติต่อปัญหาทางเชื้อชาติ นักวิเคราะห์ภาพยนตร์และวัฒนธรรมยังได้สำรวจแก่นเรื่องสงครามเย็นและสิทธิสัตว์ด้วย ภาพยนตร์ชุดมีอิทธิพลต่อภาพยนตร์, สื่อและศิลปะในเวลาต่อมา ตลอดจนวัฒนธรรมประชานิยมและวาทกรรมทางการเมือง

 รายชื่อภาพยนตร์ 
 ภาพยนตร์ วันฉายในสหรัฐ ผู้กำกับ ผู้เขียนบท เนื้อเรื่องโดย ผู้อำนวยการสร้างภาพยนตร์ชุดดั้งเดิม บุกพิภพมนุษย์วานร  แฟรงคลิน เจ. ชาฟฟ์เนอร์ ไมเคิล วิลสันและร็อด เซอร์ลิง อาเธอร์ พี. เจคอบส์ ผจญภัยพิภพวานร  เท็ด โพสต์ พอล เดห์น พอล เดห์นและมอร์ต อับราฮัมส์ หนีนรกพิภพวานร  ดอน เทย์เลอร์ พอล เดห์น มนุษย์วานรตลุยพิภพ  เจ. ลี ทอมป์สัน สงครามพิภพวานร  จอห์น วิลเลียม คอร์ริงตันและจอยซ์ ฮูเปอร์ คอร์ริงตัน พอล เดห์นภาพยนตร์สร้างใหม่ พิภพวานร  ทิม เบอร์ตัน วิลเลียม บรอยล์ส จูเนียร์, ลอว์เรนซ์ คอนเนอร์และมาร์ค โรเซนธาล ริชาร์ด ดี. ซานักภาพยนตร์ชุดรีบูต กำเนิดพิภพวานร  รูเพิร์ต ไวแอตต์ ริก จาฟฟาและอแมนดา ซิลเวอร์ ปีเตอร์ เชอร์นิน, ดีแลน คลาร์ก, ริก จาฟฟาและอแมนดา ซิลเวอร์ รุ่งอรุณแห่งอาณาจักรพิภพวานร  แมตต์ รีฟส์ มาร์ค บอมแบค, ริก จาฟฟาและอแมนดา ซิลเวอร์ มหาสงครามพิภพวานร  มาร์ค บอมแบคและแมตต์ รีฟส์ อาณาจักรแห่งพิภพวานร  เวส บอล จอช ฟรีดแมน เวส บอล, โจ ฮาร์ทวิค จูเนียร์, ริก จาฟฟา, อแมนดา ซิลเวอร์และเจสัน ที. รีด

 อ้างอิง 

 แหล่งข้อมูลอื่น 



หมวดหมู่:ภาพยนตร์ซีรีส์
หมวดหมู่:ภาพยนตร์เกี่ยวกับเอป